**Pokyny k prevádzke školy, k jej vnútornému režimu a podmienky zaistenia bezpečnosti a ochrany zdravia žiakov a zamestnancov školy**

**(platné od 17. 05. 2021 do odvolania)**

**ÚVOD**

Riaditeľka školy na základe Rozhodnutia MŠVVaŠ SR z 13. 05. 2021 s účinnosťou od 17. 05. 2021 a na základe dokumentu Manuál COVID školský semafor pre základné školy vydáva tieto organizačné podmienky výchovy a vzdelávania. Manuál vydaný MŠVVaŠ SR rešpektuje uznesenia vlády SR, vyhlášky, opatrenia a rozhodnutia Úradu verejného zdravotníctva SR (ďalej aj ako „ÚVZ SR“) a upravuje prevádzkové podmienky výchovy a vzdelávania. V prípade, ak je potrebné, zriaďovateľ konzultuje s miestne príslušnými RÚVZ organizačné kroky v súlade s aktuálnymi hygienicko-epidemiologickými nariadeniami.

Vedenie školy je povinné informovať ministerstvo školstva, vedy, výskumu a športu SR každý vyučovací deň o žiakoch, ktorí sa zúčastnili školského vyučovania v škole ako aj o aktuálnom stave a vývoji súvisiacej s ochorením COVID 19 na škole. Online formulár na nahlasovanie zatvárania a otvárania škôl/tried na ministerstvo školstva je dostupný na webovej stránke: https://covid2021.iedu.sk.

**VŠEOBECNÉ POKYNY**

Tieto pokyny dopĺňajú a upravujú prevádzku školy, jej vnútorný režim a podmienky na zaistenie bezpečnosti a ochrany zdravia žiakov a zamestnancov školy od 17. 05. 2021 do odvolania.

Nástup žiakov do školy podľa § 1 Vyhlášky 197 ÚVZ SR ods. 2 písmena u) a v) od 29. apríla 2021 do 28. mája 2021 už nie je podmienený preukázaním sa testu rodiča. Vyplnenie aktuálneho platného čestného vyhlásenia o bezinfekčnosti sa odporúča.

**V škole (vnútorné aj vonkajšie priestory) si zamestnanci, žiaci, rodičia a zákonní zástupcovia povinne kryjú horné dýchacie cesty**.

V škole (interiér) si žiaci a zamestnanci kryjú horné dýchacie cesty rúškom resp. respirátorom. V školskom prostredí má užívanie respirátora výnimku. Žiaci aj zamestnanci nosia rúško všade vo vnútorných priestoroch školy.Výnimky z oslobodenia nosenia rúšok platia podľa aktuálnej vyhlášky ÚVZ.

Škola zabezpečí voľne dostupnú dezinfekciu rúk. Pravidelne sa bude sledovať zdravotný stav osôb zdržujúcich sa v zariadení so zameraním na príznaky respiračného ochorenia (napr. zvýšená teplota, kašeľ).

**POKYNY PRE ŽIAKOV RANNEJ ZMENY:**

1. Žiakom bude umožnený vstup do budovy školy od 7:30 hod..
2. U žiakov sa každé ráno vykoná ranný filter - meranie teploty bezdotykovým teplomerom a dezinfekcia rúk.
3. Po tomto úkone sa žiaci prezujú a presunú sa do svojich tried.

**POKYNY PRE ŽIAKOV POOBEDŇAJŠEJ ZMENY:**

1. Žiakom bude umožnený vstup do budovy školy 15 minút pred vyučovaním (podľa rozvrhu hodín).
2. U žiakov sa každý deň vykoná ranný filter - meranie teploty bezdotykovým teplomerom a dezinfekcia rúk.
3. Po tomto úkone sa žiaci prezujú a presunú sa do svojich tried.

**VÝCHOVNO-VZDELÁVACÍ PROCES**

1. Účasť žiakov na prezenčnom vyučovaní je povinná (jeho dochádzka sa eviduje v zmysle

školského poriadku).

1. Žiaci, ktorí sa z dôvodu choroby alebo inej závažnej príčiny nezúčastnia na vyučovaní

v škole, sú povinní pokračovať v učení sa ako je obvyklé pri chorobe dieťaťa.

Neúčasť žiaka na prezenčnom vyučovaní je rodič povinný hlásiť triednej učiteľke.

**ŠKOLSKÁ DOCHÁDZKA**

Žiak ani jeho zákonný zástupca nemá povinnosť predkladať negatívny výsledok testu.

V prípade, ak sa žiak nebude zúčastňovať prezenčného vyučovania 5 po sebe nasledujúcich vyučovacích dní, je povinný podkladať ospravedlnenie od rodiča, zákonného zástupcu. Pri prerušení viac ako 5 pracovných (víkendy a sviatky sa nezapočítavajú) dní z dôvodu akéhokoľvek ochorenia predkladá potvrdenie o chorobe vydané všeobecným lekárom pre deti a dorast. Po každom prerušení dochádzky žiaka v trvaní viac ako 3 dni po sebe (vrátane sviatkov a víkendov) rodič, zákonný zástupca predkladá vyhlásenie zákonného zástupcu o bezinfekčnosti.

V prípade, že u dieťaťa je podozrenie alebo potvrdené ochorenie na Covid-19 bezodkladne o tejto situácii informuje triednu učiteľku, resp. riaditeľku školy. **Povinnosťou rodiča, zákonného zástupcu je aj bezodkladné nahlásenie karantény**, ak bola dieťaťu nariadená lekárom všeobecnej zdravotnej starostlivosti pre deti a dorast alebo miestne príslušným regionálnym hygienikom. Za týchto podmienok je dieťa zo školy vylúčené.

**POVINNOSTI RODIČA, ZÁKONNÉHO ZÁSTUPCU**

1. Bezodkladné nahlásenie karantény, ak bola dieťaťu alebo členovi spoločnej domácnosti nariadená lekárom všeobecnej zdravotnej starostlivosti pre deti a dorast, resp. všeobecným lekárom pre dospelých alebo miestne príslušným regionálnym hygienikom. Za týchto podmienok je dieťa zo školy vylúčené.
2. Zabezpečiť pre svoje dieťa na každý deň:

* dve čisté rúška (jedno náhradné rúško musí mať dieťa pri sebe);
* papierové jednorazove vreckovky;
* vrecúška (napr. mikroténové) na odloženie rúška (pri stravovaní v triede).

1. Dodržiavať hygienicko-epidemiologické opatrenie pri sprevádzaní žiaka (príchod žiaka do školy a jeho odchod zo školy).
2. Nezhromažďovať sa pred vchodom do školy.
3. Dodržiavanie pokynov riaditeľky školy, ktoré upravujú podmienky prevádzky školy.
4. V prípade, že u dieťaťa bude podozrenie na ochorenie Covid-19, škola bezodkladne

zabezpečí jeho izoláciu v izolačnej miestnosti a odchod do domáceho prostredia cez

okamžité vyzdvihnutie žiaka rodičom, zákonným zástupcom.

1. **Rodič, zákonný zástupca preberá trestnú zodpovednosť pri zatajení akýchkoľvek**

**príznakov a tým ohrozenie učiteľa a ostatných žiakov skupiny!**

**Do priestorov školy nie je možný vstup cudzích osôb.**

**Rodičia, zákonní zástupcovia nemajú povolený vstup do budovy školy!**

**V prípade potreby rodič, zákonný zástupca komunikuje s triednou učiteľkou telefonicky alebo prostredníctvom EduPage.**

**V naliehavých prípadoch o vstupe do budovy školy rozhoduje riaditeľka školy.**

Uvedené informácie a podmienky organizácie sa budú upravovať podľa vývoja aktuálnej situácie.

V Drienovci 14. 05. 2021

PaedDr. Monika Štrompová

riaditeľka školy